**K3G – Ilon päiviä, surun päiviä** (*Kabhi Khushi Kabhie Gham...*) on intialaisen ohjaajan Karan Joharin toinen ohjaus, joka ilmestyi 14. joulukuuta vuonna 2001. Elokuva luokitellaan Bollywood-elokuvaksi ja sen pääosia esittävätkin suuret Bollywood-tähdet Amitabh Bachchan, Jaya Bachchan, Shah Rukh Khan, Kajol, Hrithik Roshan sekä Kareena Kapoor. *K3G – Ilon päiviä, surun päiviä* oli suuri menestys sekä kotimaassaan että ulkomailla ja se olikin vuoteen 2006 asti parhaiten tuottanut intialainen elokuva. Suomessa elokuva esitettiin Rakkautta ja anarkiaa -festivaaleilla vuonna 2002 sekä Yle Teema -kanavalla vuonna 2006.

Elokuvan nimen toisen "kabhi"-sanan perässä on e-kirjain, koska ohjaaja Karan Johar uskoo numerologiaan. Elokuva sisältää lukuisia viittauksia Karan Joharin edelliseen elokuvaan *Kuch Kuch Hota Hai*, jonka pääosia näyttelivät myös Kajol ja Shah Rukh Khan.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuva kerrotaan kahdessa osassa. Ensimmäisessä osassa kerrotaan menneistä tapahtumista ja toisessa nykyajasta. Osien aikaväli on kymmenen vuotta.

### Ensimmäinen osa

Rahul Raichand (Khan) on rikkaaseen perheeseen adoptoitu poika. Rahulia suositaan hänen ollessa perheen ensimmäinen lapsi, ja hänen oletetaankin jatkavan perinteitä perheen yrityksen johtajana. Rahul kumminkin tapaa keskiluokkaisen Anjalin (Kajol) ja rakastuu tähän. Rahul menee Anjalin kanssa naimisiin isänsä (Amitabh Bachchan) tahtoa vastaan, jolloin tämä karkotetaan perheestä. 10 vuotta myöhemmin Rahulin veli Rohan (Roshan) saa tietää, miksi hänen veljensä katosi perheestä yllättäen hänen isoäitiensä kertoessa hänelle tämän tarinan. Silloin Rohan päättää etsiä veljensä ja saattaa perheen taas yhteen.

### Toinen osa

Rohan saa selville, että Rahul on muuttanut Lontooseen Anjalin, Anjalin siskon Poojan sekä Rahulin ja Rohanin entisen taloudenhoitajan kanssa. Rohan pyytää Poojalta apua päästä veljensä luokse asumaan, jotta hän saisi jälleen kontaktin veljeensä. Pooja saa taivuteltua Rahulin ottamaan Poojan ystävän veljenä esiintyvän Rohanin kotiinsa asumaan ja niin Rohan näkee taas veljensä, josta ei ole kuullut kymmeneen vuoteen. Samalla kun Rohan yrittää parhaansa saadakseen veljensä kaipaamaan Intiassa asuvia vanhempiaan rakastuu hän Poojaan.

Rahulin ja Anjalin pojan Krishin kouluesityksen jälkeen Rahul saa tietää Yash-nimisenä esiintyneen Rohanin olevan hänen veljensä, mutta Rohan ei saa vakuutettua Rahulia palaamaan Intiaan. Niinpä Rohan ja Pooja päättävät huijata Rohanin vanhemmat Lontooseen, jotta perhe voisi yhdistyä. Suunnitelma kuitenkin epäonnistuu perheen isän Yashvardhanin ollessa yhä vihainen Rahulille.
Tilanne kuitenkin muuttuu, kun Yashvardhanin äiti kuolee. Perhe matkustaa takaisin Intiaan hautajaisiin, mutta Rahul ja Yashvardhan eivät siltikään puhu toisilleen. Pooja ja Rohan vakuuttavat Rahulin siitä, että hänen täytyy puhua isänsä kanssa samalla kun vuosia hiljaa ollut perheen äiti kertoo miehelleen tämän olleen väärässä lähettäessään Rahulin pois. Lopuksi Rahul ja Yashvardhan puhuvat asiat selviksi ja perhe on jälleen yhtenäinen. Vihdoin myös Anjali hyväksytään perheeseen sekä Rohan ja Pooja menevät naimisiin.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Amitabh Bachchan  | … |  Yashvardhan Raichand ("Yash")
  |
|  Jaya Bachchan  | … |  Nandini Raichand
  |
|  Shah Rukh Khan  | … |  Rahul Raichand
  |
|  Kajol  | … |  Anjali Sharma Raichand
  |
|  Hrithik Roshan  | … |  Rohan Raichand
  |
|  Kareena Kapoor  | … |  Pooja Sharma ("Poo")
  |
|  Farida Jalal  | … |  Sayeeda ("Daijaan"/"DJ")
  |
|  Rani Mukerji  | … |  Naina Kapoor
  |
|  Achala Sachdev  | … |  Rohanin isänäiti
  |
|  Sushma Seth  | … |  Rohanin äidinäiti
  |
|  Johnny Lever  | … |  Haldiram
  |
|  Himani Shivpuri  | … |  Haldiramin vaimo
  |
|  Simone Singh  | … |  Rukhsaar
  |
|  Alok Nath  | … |  Bauji
  |
|  Jibraan Khan  | … |  Krish Rahul Raichand
  |
|  Amar Talwar  | … |  Herra Kapoor
  |
|  Ramona Sunavala  | … |  Sonya
  |
|  Jeroo Writer  | … |  Tanya
  |
|  Vikas Sethi  | … |  Robbie
  |
|  Shilpa Mehta  | … |  Ashfaquen äiti
  |
|  Ashutosh Singh  | … |  Ashfaque
  |
|  Paarzun Dastur  | … |  Ashfaquen sukulaispoika
  |
|  Shashikala  | … |  Ashfaquen isoäiti
  |
|  Jugal Hansraj  | … |  Rohanin ystävä
  |
|  Aryan Khan (Shah Rukh Khanin poika)  | … |  Rahul lapsena
  |

Soundtrack
----------

Musiikin elokuvaan sävelsivät Jatin-Lalit, Sandesh Shandilya sekä Aadesh Shrivastava. Laulujen sanat ovat Sameerin ja Anil Pandeyn käsialaa. Kappaleita elokuvan soundtrackilla on 11. Laulaja Sonu Nigam voitti useita palkintoja laulusta "Suraj Hua Maddham".

| Kappalelistaus |
| --- |
| Nro | Nimi | Sanat | Sävel | Laulaja(t) | Kesto |  |
| 1. | "Kabhi Khushi Kabhie Gham" | Sameer | Jatin-Lalit | Lata Mangeshkar | 7.55 |
| 2. | "Bole Chudiyan" | Sameer | Jatin-Lalit | Alka Yagnik, Sonu Nigam, Kavita Krishnamurthy, Udit Narayan, Amit Kumar | 6.50 |
| 3. | "You Are My Soniya" | Sameer | Sandesh Shandilya | Alka Yagnik, Sonu Nigam | 5.45 |
| 4. | "Suraj Hua Maddham" | Anil Pandey | Sandesh Shandilya | Alka Yagnik, Sonu Nigam | 7.08 |
| 5. | "Say Shava Shava" | Sameer | Aadesh Shrivastava | Alka Yagnik, Sunidhi Chauhan, Udit Narayan, Sudesh Bhonsle, Aadesh Shrivastava, Amitabh Bachchan | 6.50 |
| 6. | "Yeh Ladka Hai Allah" | Sameer | Jatin-Lalit | Alka Yagnik, Udit Narayan | 5.28 |
| 7. | "Kabhi Khushi Kabhie Gham – Sad (Part 1)" | Sameer | Jatin-Lalit | Sonu Nigam | 1.53 |
| 8. | "Deewana Hai Dekho" | Sameer | Sandesh Shandilya | Alka Yagnik, Sonu Nigam, Kareena Kapoor | 5.46 |
| 9. | "Kabhi Khushi Kabhie Gham – Sad (Part 2)" | Sameer | Jatin-Lalit | Lata Mangeshkar | 1.53 |
| 10. | "Soul of K3G" |  | Sandesh Shandilya | Instrumentaali | 2.18 |
| 11. | "Vande Mataram" | Bankim Chandra Chattopadhyay | Sandesh Shandilya | Usha Uthup, Kavita Krishnamurthy | 4.15 |
| 56.01 |  |

Katso myös
----------

* Bollywood

Lähteet
-------

1. ↑  Elonetistä suomenkielinen nimi

Aiheesta muualla
----------------

* *K3G – Ilon päiviä, surun päiviä* Internet Movie Databasessa. (englanniksi)
* K3G – Ilon päiviä, surun päiviä Elonet.
* *K3G – Ilon päiviä, surun päiviä* AllMoviessa. (englanniksi)